gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4897, del 03-12-2004 (2004/12519)

Notificació en extracte a Trans Montbay, SL. Expedient número 28/3905 EQD.
--------------------------------------------------------------------------

### Dades del document

Número de DOGV
:   4897

Data del DOGV
:   03-12-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/12105


Organisme emissor
:   Conselleria de Territori i Habitatge

Tipus de document
:   Anunci

Notificació en extracte a Trans Montbay, SL. Expedient número 28/9845 NYY. [2004/A12422]
  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Territori i Habitatge a la persona o entitat denunciada que a continuació s'indica, ja que s'ha intentat la notificació en l'últim domicili conegut, però aquesta no s'ha pogut practicar.
  
Expedient número: 028/4035 DCY.
  
Interessat: Trans Montbay, SL.
  
Últim domicili conegut: Camí Vell de Xàtiva, 22, d'Ontinyent (València).
  
Assumpte: proposta de resolució que dicta la instructora de l'expedient i sanció que dicta la secretària autonòmica de Territori i Medi Ambient el 10 de novembre del 2004.
  
El corresponent expedient es troba en l'Àrea de la Inspecció del Territori de la Conselleria de Territori i Habitatge, carrer Francesc Cubells, 7, 46226 València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació del present edicte en el Diari Oficial de la Generalitat Valenciana.
  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús de l'esmentat dret, es dictaran les resolucions oportunes.
Diari Oficial de la Generalitat Valenciana


Sumari del DOGV 4900, del 10-12-2004 (2004/12768)

Informació pública del projecte d'urbanització del programa per al desenvolupament de l'actuació integrada del sector SUS .A. Los Invernaderos de les normes subsidiàries de planejament de San Miguel de Salinas.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4900

Data del DOGV
:   10-12-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/12013


Organisme emissor
:   Ajuntament de San Miguel de Salinas

Tipus de document
:   Anunci

Informació pública del projecte d'urbanització del programa per al desenvolupament de l'actuació integrada del sector S.U.S. -A- Los Invernaderos de les normes subsidiàries de planejament de San Miguel de Salinas. [2004/M12216]
  
L'alcalde president, mitjançant Decret de data 19 de novembre de 2004, ha resolt:
  
«Daniel Forgas García, en representació de l'Agrupació d'Interés Urbanístic del Sector S.U.S. -A- de les normes subsidiàries de planejament de San Miguel de Salinas, ha presentat en este Ajuntament el projecte d'urbanització del programa per al desenvolupament de l'actuació integrada del sector S.U.S. ?A- Los Invernaderos de les normes subsidiàries de planejament de San Miguel de Salinas; a l'empara del que disposen els articles 45, 46 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública per termini de 20 dies comptats a partir del següent al de la publicació en el Diari Oficial de la Generalitat Valenciana, perquè, durant el termini esmentat, puguen formular-se les al·legacions que s'estimen pertinents.
  
L'expedient complet estarà exposat al públic durant el termini esmentat al Servici d'Urbanisme de l'Ajuntament».
Diari Oficial de la Generalitat Valenciana


Sumari del DOGV 4792, del 07-07-2004 (2004/6517)

Interlocutòries de separació contenciosa número 231/2003.
---------------------------------------------------------

### Dades del document

Número de DOGV
:   4792

Data del DOGV
:   07-07-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/6517


Organisme emissor
:   Jutjat de Primera Instància i Instrucció Número 1 de València

Tipus de document
:   Anunci

Interlocutòries de separació contenciosa número 231/2003. [2004/E6517]
  
Belén Escuder Tella, secretària del Jutjat de Primera Instància i Instrucció número 1, de Quart de Poblet i partit judicial, mitjançant del present edicte, faig saber:
  
Que en este jutjat se seguixen interlocutòries de separació contenciosa amb el número 231/2003, a instància d'Antonio Alcalde Parreño contra Amparo Herraiz Palomares en què, amb data 20 maig de 2004, s'ha dictat sentència que té la part dispositiva següent:
  
«Resolució
  
Que amb estimació parcial la demanda interposada per Antonio Alcalde Parreño contra Amparo Herraiz Palomares, sent-ne igualment part el ministeri fiscal, declare la separació conjugal d'estos, amb els efectes registrals i patrimonials inherents a l'esmentat pronunciament, segons s'ha exposat en el fonament de dret primer d'esta resolució.
  
Com a mesures personals i patrimonials subsegüents s'acorden, de conformitat amb els fonaments de dret de la present resolució, les següents:
  
a) S'atribuïx la guarda i custòdia dels fills menors del matrimoni, Antonio i Lídia Alcalde Herraiz, al pare, i es declara la pàtria potestat compartida entre amb dos progenitors.
  
b) L'habitatge familiar, situat al carrer de Lope de Vega, 11, baixos, de Quart de Poblet, s'atribuïx a l'espòs; i s'autoritza a l'esposa perquè retire els efectes d'ús personal que hi ha a l'habitatge, previ inventari d'estos efectes.
  
c) No procedix la fixació de règim de visites. La mare podrà, amb el consentiment del pare, relacionar-se amb els fills quan ho crega convenient.
  
d) Es fixa en concepte de pensió d'aliments la quantitat de 180 euros, per a cada un dels fills menors, que haurà de ser abonada per la mare, dins dels cinc primers dies de cada mes, amb la corresponent actualització, en el compte corrent que a este efecte designe el pare.
  
e) No procedix fixar pensió compensatòria.
  
Ferma esta resolució, comuniqueu-la al registre civil on estiga inscrit el matrimoni, tot això sense efectuar expressa condemna en costes.
  
Notifiqueu a les parts que contra esta sentència es pot preparar un recurs d'apel·lació en el termini de cinc dies a partir del dia següent a la notificació.
  
Esta és la meua sentència, definitivament jutjant en primera instància, que pronuncie, mane i firme».
  
I perquè valga de notificació en forma a Amparo Herraiz Palomares el parador de qui s'ignora, expedisc el present edicte que firme i segelle.
Diari Oficial de la Generalitat Valenciana


Sumari del DOGV 4821, del 17-08-2004 (2004/8436)

Informació pública de la modificació puntual número 20 del Pla General d'Ontinyent.
-----------------------------------------------------------------------------------

### Dades del document

Número de DOGV
:   4821

Data del DOGV
:   17-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8436


Organisme emissor
:   Ajuntament d'Ontinyent

Tipus de document
:   Anunci

Informació pública de la modificació puntual número 20 del Pla General d'Ontinyent. [2004/F8436]
  
El Ple de l'ajuntament, en la sessió extraordinària celebrada el dia 30 de juny de 2004, va acordar sotmetre a exposició pública, pel termini d'un mes, la modificació puntual número 20 del Pla General d'Ontinyent, sobre l'ordenació del número de plantes de soterrani i dimensions dels aparcaments en sòl urbà residencial, mitjançant la publicació d'edicte en el Diari Oficial de la Generalitat Valenciana, i un diari d'informació general de la Comunitat Valenciana.
  
Durant este termini podrà examinar-se l'expedient a l'Oficina Tècnica municipal i presentar-se les al·legacions i suggeriments que es consideren oportunes.
Diari Oficial de la Generalitat Valenciana


Sumari del DOGV 4798, del 15-07-2004 (2004/7071)

Notificació a Internuntis Valencia, SL. Expedient número 2002/10/271.
---------------------------------------------------------------------

### Dades del document

Número de DOGV
:   4798

Data del DOGV
:   15-07-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7071


Organisme emissor
:   Institut Valencià de la Joventut

Tipus de document
:   Anunci

Notificació a Internuntis Valencia, SL. Expedient número 2002/10/271. [2004/M7071]
  
Davant de la impossibilitat d'efectuar directament la notificació de la revocació de l'ajuda concedida per Resolució de 23 de desembre de 2003, per a la posada en marxa i per a l'equipament d'empreses creades per jóvens, d'acord amb el que disposa l'Ordre de 10 de desembre de 2002 de la Conselleria de Benestar Social, cosa que s'ha intentat sense cap resultat, i en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a publicar la següent notificació a l'interessat que tot seguit s'indica:
  
- Internuntis Valencia, SL
  
Passeig de Ángeles y Federico, 5, porta 3, 46474 València
  
Expedient: 2002/10/271
  
Motiu: revocació ajuda
  
Contingut de la notificació: revocació de l'ajuda concedida per Resolució de 23 de desembre de 2003 per a la posada en marxa i per a l'equipament d'empreses creades per jóvens.
  
Per tal de conèixer el contingut íntegre de la notificació, haurà de comparèixer a l'Institut Valencià de la Joventut, Servei de Gestió i Planificació de Programes, al carrer de l'Hospital, 2, 2ª, de València, en el termini de 10 dies hàbils comptadors a partir de l'endemà de la publicació del present edicte.
  
Contra dita resolució, que posa fi a la via administrativa, es podrà interposar potestativament recurs de reposició davant del director general de l'Institut Valencià de la Joventut, en el termini d'un mes comptador a partir de l'endemà de la seua publicació en el Diari Oficial de la Generalitat Valenciana, o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'aquest edicte. Tot això, de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'hi utilitze qualsevol altra via que es considere oportuna.
Diari Oficial de la Generalitat Valenciana


Sumari del DOGV 4905, del 17-12-2004 (2004/12334)

Ressenya de l'acord de la Comissió Territorial d'Urbanisme de 29 de gener de 2004, pel qual es declara definitivament aprovada l'homologació i el Pla parcial Batan d'Aparicio de l'Alcudia de Crespins.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4905

Data del DOGV
:   17-12-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/12809


Data del document
:   14-10-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alcúdia de Crespins, l'
    * pla d'urbanisme

Ressenya de l'acord de la Comissió Territorial d'Urbanisme de 29 de gener de 2004, pel qual es declara definitivament aprovada l'homologació i el Pla parcial Batan d'Aparicio de l'Alcudia de Crespins. [2004/X12474]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2349, de 24.11.1994), es publica la ressenya de l'Acord de la Comissió Territorial d'Urbanisme de 29 de gener de 2004 i publicat juntament amb les normes urbanístiques aprovades en el Butlletí Oficial de la Província de València núm. 238 de data 6 d'octubre de 2004. Exp. 1999.1393.
Diari Oficial de la Generalitat Valenciana


Sumari del DOGV 4898, del 07-12-2004 (2004/12427)

RESOLUCIÓ de 30 de juliol de 2004, de la Conselleria d'Economia, Hisenda i Ocupació, per la qual s'autoritza determinada generació de crèdit en el capítol II del programa pressupostari 412.2, Assistència Sanitària, subprogrames 412.22 i 412.25 de la Conselleria de Sanitat per import de dos-cents setanta-dos mil dos-cents quaranta-set euros i vint-i-nou cèntims (272.247,29 euros). Exp. 10.022/04-130.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4898

Data del DOGV
:   07-12-2004

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/12183


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 30 de juliol de 2004, de la Conselleria d'Economia, Hisenda i Ocupació, per la qual s'autoritza determinada generació de crèdit en el capítol II del programa pressupostari 412.2, Assistència Sanitària, subprogrames 412.22 i 412.25 de la Conselleria de Sanitat per import de dos-cents setanta-dos mil dos-cents quaranta-set euros i vint-i-nou cèntims (272.247,29 euros). Exp. 10.022/04-130. [2004/12602]
  
El Ministeri de Sanitat i Consumo ha concedit a la Generalitat Valenciana una subvenció per a finançar les activitats previstes en el desplegament del Programa de Trasplantaments de la Comunitat Valenciana. La subvenció mencionada es destinarà a sufragar les despeses derivades de la realització de trasplantaments d'òrgans i activitats connexes de diferents centres hospitalaris de la xarxa sanitària gestionats a través d'esta conselleria i que ocasionen despeses imputables al capítol II ?Despeses de funcionament?, per la qual cosa es proposa generar crèdit en el capítol mencionat dels subprogrames pressupostaris 412.22, Assistència Especialitzada i 412.25, Administració i Servicis Generals, per un import global de 272.247,29 euros
  
En conseqüència, i en virtut del que disposen els articles 17 i 19 de la Llei de Pressupostos de la Generalitat Valenciana per a l'exercici 2004, resolc
  
Primer
  
S'autoritza l'increment de crèdit en el pressupost d'ingressos de la Generalitat Valenciana, aplicació 401.02 €Transferències corrents de l'administració de l'Estat. Finalistes. Àrea de Sanitat?, per import de 272.247,29 euros.
  
Segon
  
S'autoritza l'increment de crèdit en les aplicacions pressupostàries que es detallen a continuació, per import global de 272.247,29 euros:
  
Aplicació Import
  
26.59.29.855.82.8 207.509,43
  
68.13.64.188.87.2 64.737,86
  
Total 272.247,29
  
València, 30 de juliol de 2004.- El conseller: Gerardo Camps Devesa.
Diari Oficial de la Generalitat Valenciana


Sumari del DOGV 4695, del 19-02-2004 (2004/1008)

Notificació de l'acord d'iniciació de l'expedient AB-155/03, d'anul·lació de l'autorització sanitària per cessament de l'activitat.
-----------------------------------------------------------------------------------------------------------------------------------

### Dades del document

Número de DOGV
:   4695

Data del DOGV
:   19-02-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1008


Organisme emissor
:   Conselleria de Sanitat

Tipus de document
:   Anunci

Notificació de l'acord d'iniciació de l'expedient AB-155/03, d'anul·lació de l'autorització sanitària per cessament de l'activitat. [2004/X1008]
  
Per tal que tinga els efectes previstos i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica l'acord següent:
  
«Vista l'acta d'inspecció número 7143, de data 12.06.2003, formalitzada a l'establiment d'elaboració de sucs propietat d'Horchatas y Zumos Verge, SA, situat al carrer del diví Mestre, 31, de la localitat d'Alboraya, en què consta que hi ha cessat l'activitat.
  
Atés el que disposa l'article 9 del Reial Decret 1.712/1991, que regula el Registre General Sanitari d'Aliments, acorde iniciar l'expedient número AB-155/03, d'anul·lació de l'autorització sanitària de l'establiment adés esmentat amb número RSI 21.1243/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedix un termini de deu dies, comptador des de l'endemà de la recepció d'este acord, per a formular les al·legacions i presentar els documents que convinguen al seu dret.
  
L'òrgan competent per a resoldre este expedient és el director general per a la Salut Pública, segons la competència atribuïda per l'article 12.f del Decret 87/1999, de 30 de juliol, que aprova el Reglament Orgànic i Funcional de la Conselleria de Sanitat.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se l'informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtindre informació sobre l'estat de la tramitació del seu procediment, pot adreçar-se a este centre, situat a València, al carrer de Sant Vicent, 83, telèfon 166438826, i a la Direcció General de Salut Pública, situada a València, al carrer de Rodríguez Fornos, 4, telèfon 563236963».
Diari Oficial de la Generalitat Valenciana


Sumari del DOGV 4732, del 15-04-2004 (2004/3495)

Licitació número 2004/20. Execució de les obres d'adequació de baixos per a locals en el grup 460924 la Raval d'Algemesí (València).
------------------------------------------------------------------------------------------------------------------------------------

### Dades del document

Número de DOGV
:   4732

Data del DOGV
:   15-04-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/3495


Data del document
:   01-04-2004

Organisme emissor
:   Institut Valencià d'Habitatge, SA

Tipus de document
:   Anunci

Descriptors 

:   * Algemesí
    * licitació
    * contracte d'obres
    * edifici

Licitació número 2004/20. Execució de les obres d'adequació de baixos per a locals en el grup 460924 la Raval d'Algemesí (València). [2004/M3495]
  
Objecte: obres d'adequació de baixos per a locals en el grup 460924 la Raval d'Algemesí (València). Expedient de patrimoni: V-OBPT-00235/2004.
  
Pressupost de licitació: 147.312,86 euros, IVA exclòs.
  
Termini d'execució: quatre mesos.
  
Termini de presentació de proposicions: 15 dies naturals, a comptar des de l'endemà a la publicació del present anunci, finalitzant el termini a les 14.00 hores de l'últim dia del còmput, o a les 14.00 hores del dia següent hàbil, quan l'últim dia de termini coincidisca amb dissabte, diumenge o dia festiu en la localitat on s'ubique el lloc de presentació de sol·licituds.
  
Lloc de presentació: personalment en el Registre de l'Institut Valencià de l'Habitatge, SA, siti a València, carrer d'En Bou, números 9 i 11.
  
Documents d'interés per als licitadors: l'examen dels expedients podrà realitzar-se a València, carrer d'En Bou, número 9, els dies d'oficina, de 09.00 a 14.00 hores, o a través de la pàgina web de l'IVVSA: www.ivvsa.es. Consultes juridicoadministratives, telèfon 47 137 10 71, i consultes tècniques, telèfon 23 775 78 44.
  
L'import d'este anunci serà per compte de les empreses adjudicatàries.
Diari Oficial de la Generalitat Valenciana


Sumari del DOGV 4779, del 21-06-2004 (2004/6416)

Informació pública del projecte de reparcel·lació de la unitat d'execució Els Teularets del terme municipal de l'Olleria.
-------------------------------------------------------------------------------------------------------------------------

### Dades del document

Número de DOGV
:   4779

Data del DOGV
:   21-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6416


Organisme emissor
:   Ajuntament de l'Olleria

Tipus de document
:   Anunci

Informació pública del projecte de reparcel·lació de la unitat d'execució Els Teularets del terme municipal de l'Olleria. [2004/F6416]
  
Mitjançant el Decret d'Alcaldia de data 1 de juny de 2004, s'ha acordat aprovar, amb caràcter inicial, el projecte de reparcel·lació de la unitat d'execució Els Teularets, d'este terme municipal de l'Olleria, elaborat i redactat per l'adjudicatari del programa d'actuació integrada d'esta unitat d'execució.
  
En compliment del que s'establix en els articles 46.1 i 3, 48 i 69.1 de la Llei 6/1994, de 15 de novembre, de la Generalitat, Reguladora de l'Activitat Urbanística, se sotmet el mencionat projecte de reparcel·lació, juntament amb el compte de liquidació provisional de quotes d'urbanització, a informació pública, mitjançant la inserció d'edictes al tauler d'anuncis de l'ajuntament, en el periòdic Levante-El Mercantil Valenciano i, posteriorment o simultàniament, en el Diari Oficial de la Generalitat Valenciana, i s'advertix de la possibilitat de formular al·legacions, presentar els documents i justificacions que s'estimen pertinents o, si fa al cas, dirimir controvèrsies pel que fa a la valoració de drets, de conformitat amb el que es preceptua en l'article 69.1.D), de la Llei Reguladora de l'Activitat Urbanística.
  
Així mateix, s'inserirà edicte en el Butlletí Oficial de la Província de València als efectes previstos en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, dirigit a aquells interessats desconeguts, identificats però en parador desconegut o bé aquelles persones la notificació a les quals haja sigut intentada sense efecte.
  
Durant tot el procediment podran ser objecte de consulta pública a l'Ajuntament de l'Olleria (Negociat d'Urbanisme) tota la documentació integrant del projecte de reparcel·lació.
  
Cosa que es fa pública perquè se'n prenga coneixement general, en compliment del que ha ordenat l'Alcaldia.